《次韵童尚质书怀三首》
宋代·陈著

夜室清如许，檠镫便且明。
哦诗须已断，看剑气难平。
露户浸孤月，江城知几更。
枕书俄作梦，梦觉骨毛轻。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。